Թեմայի վերաբերյալ երեկ ուղիղ եթերով իր դիրքորոշումը հայտնեց ՀՀ վարչապետ Նիկոլ Փաշինյանը և կոչ արեց քաղբանտարկյալների խնդրի հետ կապված գործերը տարանջատել՝ նշելով, որ կան քաղաքականության հետ առնչվող գործեր, որտեղ չկան զոհեր, և կան գործեր, որտեղ կան զոհեր: Մասնավորապես, խոսքը վերաբերվում է «Սասնա Ծռերի» գործին․ «Շատերը կարծում են, թե պետք է գնանք բանտերի դռները բացենք և մեր քաղբանտարկյալներին ասենք՝ ժողովուրդ ջան, դուրս եկեք։ Դա ճիշտ ու օրինական ճանապարհ չէ։ Մենք քաղբանտարկյալների խնդիրը պետք է լուծենք օրենքով նախատեսված գործիքների միջոցով»,-մասնավորապես ասել էր Փաշինյանը։